
RAPORT DE SPECIALITATE

Subsemnata Mateșan Valeria, inspector de specialitate Serviciul  Patrimoniu Local și Monitorizare Servicii Publice în cadrul Primăriei orașului Boldești-Scăeni, analizând "Proiectul de hotărâre privind vânzarea prin licitație publică a unui teren în suprafață de 130 mp, situat pe Aleea Clubului, nr. 11. am constatat următoarele:
- prin adresa, înregistrată la Primăria orașului sub nr. 21298/15.11.2023, domnul Diaconu Cornel, domiciliat în oraș Boldești-Scăeni, Aleea Clubului, nr.11. solicită cumpărarea unei suprafețe de teren aflat în vecinătatea proprietății pe care o deține, pentru extindere locuință;
- terenul în suprafață de 130 mp, este proprietatea privată a orașului conform anexei  la HCL nr.70/ 25.04.2024 pentru modificarea și completarea HCL nr. 26/23.02.2021 privind aprobarea Inventarului bunurilor care alcătuiesc domeniul privat al orașului, este situat pe Aleea Clubului, nr.11,  în Tarlaua 29, P 1873 și are numărul cadastral 27980;;
- vânzarea terenului se face în baza Regulamentului cadru privind vânzarea bunurilor imobile aparținând domeniului privat al orașului Boldești-Scăeni aprobat prin HCL nr. 170/26.11.2019.
- prin HCL nr. 71/25.04.2024 a fosat aprobat Raportul de oportunitate privind vânzarea prin licitaţie publică a unui teren în suprafașă de 130 mp, situat pe Aleea Clubului, nr. 11, iar executivul a fost împuternicit să achiziţioneze Raportul de evaluare pentru stabilirea preţului de piaţă al imobilului, raport ce va fi întocmit de către un expert ANEVAR, selectat prin licitaţie publică.
- în urma  Raportului de Evaluare, întocmit de CI ENE CONSTANTA EXPERT CONTABIL EVALUATOR IMOBILIAR membru titular ANEVAR a rezultat valoarea de 3.600 euro, echivalent a  17.915 lei.
- configurația terenului se regăsește în planșă, iar datele de identificare in Anexa la Proiectul de hotărâre.
Față de cele mai sus menționate, consider că inițierea acestui Proiect de hotărâre este necesară si oportună.



Întocmit,
Mateșan Valeria
